1.8.2022.
2.4.
LV
Eiropas Savienības Oficiālais Vēstnesis
L 201/69
Attēla kvalitātes testi
Rentgena iekārtas attēla kvalitātes testi būtu jāveic, izmantojot cilvēka uztveres (HP) testa paraugu, kas aprakstīts šajā starptautiskajā standartā: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Rentgena iekārtas attēla kvalitāte būtu jānovērtē ar šādu deviņu testu starpniecību.
2.4.1.
Tests Nr. 1.
Metāla stieples — Rentgena iekārtas spēja atainot attēlus, kas ļauj operatoram atpazīt metāla stieples.
2.4.2.
Tests Nr. 2.
Lietderīgais caurstarojums — Rentgena iekārtas spēja ģenerēt attēlu, kas ļauj operatoram vai algoritmam detektēt stieples, kas ir paslēptas zem dažāda biezuma bloķējošā materiāla.
2.4.3.
Tests Nr. 3.
Telpiskā izšķirtspēja — Rentgena iekārtas spēja atainot attēlus, kuros cieši izvietotus priekšmetus ar augstu izšķirtspēju var atpazīt katru atsevišķi.
2.4.4.
Tests Nr. 4.
Vienkāršais caurstarojums — Rentgena iekārtas spēja atainot attēlus, kas ļauj operatoram identificēt ciparus no svina, kurus pretējā gadījumā noslēptu bloķējošais materiāls no tērauda.
2.4.5.
Tests Nr. 5.
Plānu organisko materiālu attēlveidošana — Rentgena iekārtas spēja atainot attēlus, kas ļauj operatoram identificēt plānu organisko materiālu elementus.
2.4.6.
Tests Nr. 6.
Tērauda kontrastjutība — Rentgena iekārtas spēja atainot attēlus, kas ļauj operatoram identificēt seklas apļveida iedobes tēraudā.
2.4.7.
Tests Nr. 7.
Materiālu nošķiršana — Rentgena iekārtas spēja atainot attēlus, kas ļauj operatoram nošķirt materiālus, kuru efektīvie atomskaitļi ir atšķirīgi.
2.4.8.
Tests Nr. 8.
Materiālu klasifikācija — Rentgena iekārtas spēja atainot attēlus, kas ļauj operatoram identificēt konkrētu dažādas biezuma pakāpes materiālu.
2.4.9.
Tests Nr. 9.
Organisko materiālu diferencēšana — Rentgena iekārtas spēja atainot attēlus, kas ļauj operatoram diferencēt organiskos materiālus, kuriem efektīvie atomskaitļi ir atšķirīgi.
2.5.
Attēla kvalitātes robežvērtības
Kas attiecas uz cilvēka uztveres (HP) testam izmantojamo paraugu ASTM F792–17e1, katram attēla kvalitātes testam noteiktajām minimālām robežvērtībām jābūt tādām, kā aprakstīts 2.3. tabulā.
Lai rentgena iekārta izpildītu noteikta standarta prasības, tai būtu jāsasniedz visiem attēla kvalitātes testiem noteiktās attiecīgās minimālās robežvērtības.